barne- og ungdomsarbeider
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Helse- og oppvekstfag
Barne- og ungdomsarbeider er en yrkesutøver som arbeider med barn og ungdom i pedagogiske institusjoner som barnehager, skoler, skolefritidsordninger og fritidsklubber. Barne- og ungdomsarbeideren kan også utføre støttefunksjoner i undervisningsarbeid i andre offentlig og privat organiserte tilbud for barn, ungdom og voksne.
Utdanning Opplæringen skjer normalt ved to år i videregående skole og to år i lære på en arbeidsplass.  Første året: vg1 Helse- og oppvekstfag. Andre året: vg2 Barne- og ungdomsarbeider. Deretter jobber man som lærling i to år i en bedrift.  Opplæringen på arbeidsplassen avsluttes med en fagprøve. Med teorikurs og minst fem års allsidig praksis i faget er det mulig å gå opp til fagprøven som praksiskandidat. Les mer i Store norske leksikon utdanningsprogram for helse- og oppvekstfag Videregående opplæring i Norge Eksterne lenker utdanning.no: barne og ungdomsarbeider